
SOCIALINĖS PARAMOS SKYRIAUS SPECIALISTO 
PAREIGYBĖS APRAŠYMAS

I SKYRIUS
PAREIGYBĖ

1. Socialinės paramos skyriaus (toliau – Skyriaus) specialisto pareigybė yra priskiriama specialistų pareigybių grupei, specialistas dirba pagal darbo sutartį.
2. Pareigybės lygis – A2.

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialius reikalavimus:
3.1. turėti aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu ir 1 (vienerių) metų darbo patirtį socialinėje srityje;
3.2. būti susipažinęs su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais vietos savivaldą, viešąjį administravimą, socialines paslaugas bei socialinį darbą, neįgaliųjų socialinę integraciją;
3.3. mokėti dirbti kompiuteriu Microsoft Office programiniu paketu; 
3.4. mokėti valstybinę kalbą, gebėti sklandžiai dėstyti mintis raštu ir žodžiu, išmanyti Dokumentų rengimo, tvarkymo ir apskaitos taisykles;
3.5. dirbti komandoje bei sugebėti savarankiškai planuoti ir organizuoti savo veiklą, mokėti valdyti, kaupti, sisteminti, apibendrinti informaciją ir rengti išvadas.
 
III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas:
4.1. bendradarbiauja su neįgaliųjų bei kitomis nevyriausybinėmis organizacijomis, vykdančiomis socialines programas ir kitą socialinę veiklą, nustato paslaugų ir veiklų prioritetus, skatina neįgaliųjų socialinės integracijos srityje veikiančias organizacijas teikti neįgaliesiems reikalingas paslaugas;
4.2. organizuoja ir įgyvendina Socialinės reabilitacijos paslaugų neįgaliesiems bendruomenėje projektų vertinimo ir atrankos komisijos darbą, tvarko dokumentus ir administruoja minėto projekto įgyvendinimą savivaldybėje;
4.3. [bookmark: _GoBack]rengia dokumentus teismui dėl asmens pripažinimo neveiksniu tam tikroje srityje bei teikia pareiškimus dėl asmenų neveiksnumo peržiūrėjimo pagal tam tikras sritis;
4.4. rengia teismui išvadas ar atsiliepimus dėl asmenų tinkamumo tapti globėjais, rūpintojais;
4.5. koordinuoja savivaldybės Neįgaliųjų reikalų koordinacinės tarybos veiklą;
4.6. organizuoja rajono Socialinių paslaugų plano parengimą metams;
4.7. koordinuoja neįgaliųjų savarankiškumo įvertinimo tam tikrose srityse veiklą;
4.8. rengia Skyriaus kompetencijoje esančių Viešųjų ir administracijų paslaugų teikimo aprašymus;
4.9. viešina su Skyriaus veikla susijusią informaciją viešojoje erdvėje;  
4.10. kaupia, sistemina, apibendrina ir analizuoja duomenis apie socialinių programų ir jų priemonių įgyvendinimą pagal kuruojamą sritį;
4.11. vertina valstybės ir savivaldybės biudžeto lėšų panaudojimo tikslingumą, užtikrindamas socialinių programų ir jų priemonių atitikimą nustatytiems tikslams ir iškeltiems uždaviniams;
4.12. nagrinėja fizinių ir juridinių asmenų skundus ir pasiūlymus bei rekomendacijas dėl socialinių programų ir jų priemonių įgyvendinimo pagal kuruojamą sritį, siekiant socialinių programų ir jų priemonių vykdytojams bei kitiems juridiniams ir fiziniams asmenims suteikti reikalingą informaciją;
4.13. rengia priskirtų ir vykdomų funkcijų ribose savivaldybės tarybos sprendimų, mero potvarkių, administracijos direktoriaus įsakymų projektus;
4.14. dalyvauja komisijų darbe, atstovauja Skyriui renginių, pasitarimų ir konferencijų metu;
4.15. pavaduoja kitą Skyriaus specialistą tarnybinių komandiruočių, ligos, atostogų laikotarpiu ir kitais atvejais, kai jis negali eiti pareigų;
4.16. Skyriaus vedėjui teikia pasiūlymus dėl Skyriaus veiklos optimizavimo ir inovacijų diegimo;
4.17. vykdo kitus nenuolatinio pobūdžio pavedimus pagal Skyriaus kompetenciją tam, kad būtų pasiekti Skyriaus tikslai ir uždaviniai.

